SA man sterf in stryd teen Boko HaramLeon Lotz. Foto: Facebook Die Daily Maverick berig Lotz is dood nadat ’n Nigeriese tenk in die deelstaat Borno in die noorde van Nigerië op sy konvooi losgebrand het. Volgens RSG het Pine Pienaar, voorsitter van die Koevoet-veteranebond, Lotz se dood bevestig en is sy familie Dinsdag in kennis gestel. Oudsoldate van die Suid-Afrikaanse weermag en private militêre kontrakteurs is in Nigerië ontplooi om Boko Haram te help vernietig. Talle mense het intussen medelye op Lotz se vrou, Almari, se Facebook-blad betoon.